Document ID: /roh_data/filtered/fineweb-2-filterrobots_roh.jsonl.gz/6833

La 44avla festa da lutga è ida a fin cun la surdada dals cranz. La finala han 40 lutgaders survegni in dals cranz desiderads. Per ils organisaturs è la festa medemamain stada in success. Ils organisaturs quintavan cun 250’000 visitaders, la finala han radund 280’000 persunas visità la festa , communitgeschan ils organisaturs. Els tiran ina buna bilantscha sur tut ils dis ora. Era il problem dal traffic è stà sut controlla ed ì n’è betg vegnì tar in collaps da traffic sco temì.
Nagins accidents pli gronds
En tut han 45 persunas stuì vegnir ospitalisadas pervi da differents motivs, en tut èn 680 forzas da sanitad e da segirtad stadas en acziun durant ils trais dis da la festa federala da lutga.
RR novitads 21:00